Follo Håndballklubb

Follo Håndballklubb (stiftet 7. juni 2000) er en norsk håndballklubb fra Follo i Akershus. Klubben har guttelag og herrelag i håndball, og i 2015 ble det også etablert et herrelag i rullestolhåndball. Klubben spiller med røde drakter og har hjemmebane i Stil Arena. Lagets kaptein (per 2024) er Bjørnar Pedersen. 

 Follo HKs herrelag 
Klubbens herrelag rykket opp til eliteserien i håndball etter 2007/2008 sesongen, etter at de vant 1. divisjon. I 2008/2009 sesongen endte laget på 10.-plass i Postenligaen, noe som førte til at de måtte spille to kvalifiseringskamper mot Fram Larvik. Follo tapte den første kampen i Larvik, men vant hjemme og sikret spill i eliten også i 2009/2010-sesongen.

Follo Håndball spilte fire sesonger i Eliteserien, med 8. plass som beste resultat sesongen 2010/2011. Klubben spilte også finale i Norgesmesterskapet 2010, med tap 24-20 mot Haslum. Follo Håndball har siden sesongen 2011/2012 spilt sine hjemmekamper i Stil Arena, med tilskuerkapasitet på over 2000. Klubbens mest kjente spiller er Magnus Jøndal, som i 2017 spilte VM-finale for Norge mot Frankrike.

Follo spilte i eliteserien i håndball for menn sesongen 2019/2020, men rykket ned igjen etter én sesong. Klubben rykket opp igjen i 2024.

Laget trenes av den svenske tidligere landslagsspilleren Nils Oluf Lukas Karlsson.

 Partnerklubber 
Son Håndballklubb
Ski IL Håndball
Nesodden Håndballklubb
Drøbak/Frogn
Siggerud Idrettslag
Ås Idrettslag
Nordby Idrettslag
Langhus Idrettslag
Oppegård Idrettslag
 Meritter 
2007/2008: Seriemester 1. divisjon
2008: Norgesmester gutter 20 år
2010: Sølvmedalje i Norgesmesterskapet
2019: Norgesmester gutter 20 år

 Follo HK Rullestolhåndball 
Klubbens rullestolhåndballavdeling ble opprettet 1. mars 2015.

 Referanser 

 Eksterne lenker 


Kategori:Håndballag i Norge
Kategori:Idrettslag i Akershus
Kategori:Idrettslag etablert i 2000
Kategori:Follo